Acolada nr. 9 septembrie 


Controversata Wikipedie 


Dintre noutăţile 
aduse cu sine de inteligența 
artificială  amintisem de 
posibilitatea ei de a conversa, 
răspunzând destul de ciudat la 
întrebări, dacă avem în vedere 
informaţiile verificabile în 
Wikipedia, cu care ar fi, 
vezi Doamne, programată 
(vezi Isabela Vasiliu-Scraba, 
Uniformizarea gândirii prin 
Chat GPT, în „Acolada”, 
Satu mare, 7-8/ 2023). O altă 
noutate stârnind un adevărat 
scandal, precum și urgentarea 
revizuirii accesului liber, a 
fost clonarea vocii umane. Se pare că inteligenţa artificială ar 
fi capabilă să reproducă o voce după ce o ascultă numai trei 
minute. În felul acesta, oricui i se pot pune în cârcă vorbe pe 
care nu le-a spus, difuzând pe internet înregistrări falsificate de 
răuvoitori. Prin 1967 sau 1968, preotul Spiridon Cândea, paroh 
al Bisericii din Bogata Olteană, pe atunci pictată în frescă de 
Sfântul Arsenie Boca (vezi Isabela Vasiliu-Scraba, Miracolul 
Bisericii de la Drăgănescu și o profeție a Părintelui Arsenie 
Boca, https://isabelavs2.wordpress.com/parintele-arsenie- 
boca/isabelavs-bisericadraganescul 1/, a fost arestat pentru că 
spusese soției în casa lor „microfonizată” lucruri neconvenabile 
regimului comunist menținut printr-o 
permanentă teroare polițienească. Atunci, după 
spusele unui sătean auzite de mine pe 12 iulie 
2012, ar fi fost arestat şi călugărul iconar pe care 
poliția politică a reuşit abia în noembrie 1989 
să-l ucidă. Dovezile acestei abuzive arestări au 
fost cu grijă îndepărtate din dosarele de urmărire 
ale Sfântului Părinte Arsenie Boca. 

Cu înnoitoarea posibilitate de propagare a 
minciunii, asistăm la treptatul declin al epocii în 
care foarte probabil s-au falsificat şi pagini din 
manuscrisul jurnalului ținut de M. Sebastian şi 
păstrat de fratele acestuia, până să fie publicat de 
fosta Editură Politică a partidului Comunist şi 
folosit împotriva marelui savant Mircea Eliade. 
Aceeaşi practică de mistificare a fost utilizată şi 
în dosarul trimis de securitatea antiromânească 
prin Ambasada de la Paris, pentru blocarea 
Premiului Goncourt acordat lui Vintilă Horia, 
premiu care nu i-a putut fi retras. Dar, fără 
nicio îndoială, toate metodele de răspândire a 
neadevărurilor vor fi, ca şi până acum, voios 
întrebuințate de cei fără scrupule, precum 
Pafsanias, unul dintre urmăritorii blogului 
profesorului Ion Coja. 

Din Wikipedia confiscată de o mafie cu 
interese anti-româneşti, acest Pafsanias (oare 
Gabriel Liiceanu?) a scos pe 24 martie 2023, 
la ora 10:55 pagina de prezentare a scriitoarei 
„Isabela Vasiliu-Scraba”. Motivul invocat de el 
cu ozi înainte a fost că mulțimea de cărți şi de teze 
de doctorat din țară şi din afara României care 
menționează scrierile Isabelei Vasiliu-Scraba 
n-ar fi, pasă-mi-te, verificabile și independente 
de subiect (Pafsanias, 23martie 2023). De fapt, 
încă în 12 dec. 2020, Kun Kipcsak (oare Grigore 
Vida? salariatul lui Liiceanu şi asistentul Danei 
Jalobeanu?) ștersese fără motiv „Reperele 
bibliografice independente de subiect”, repuse 
după un an şi jumătate doar în pagina de discuţii. 
Alt motiv de ştergere, invocat de wikipedistul Giku după ce 
a văzut cele 15 cărți ale Isabelei Vasiliu-Scraba enumărate pe 
worldcat, a fost că ele au apărut în principal la Slobozia. 

Obsedaţi de Humanitas, editură care l-a cenzurat pe Mircea 
Eliade şi pe Mircea Vulcănescu (vezi Isabela Vasiliu-Scraba, 
Dubla cenzurare a monografiei lui Mircea Vulcănescu despre 
Nae Ionescu, https://www.youtube.com/watch?v=exZW klJgg9I 
), wikipediştii preocupaţi de anihilarea paginii „Isabela Vasiliu- 
Scraba” au folosit și sintagma „presupusele ei cărţi”. În mintea 
lor, cărțile ar fi fost obligatoriu să apară la fosta Editură a 
Partidului Comunist. În acest sens, a mai existat un precedent în 
anii când „ţarul culturii româneşti” a fost semi-alfabetizatul loşca 
Chişinevschi, al cărui secretar era proletcultistul Paul Cornea, 
tatăl lui Andrei Cornea, „autor Humanitas”, ca şi turnătorul 
Lucian Boia. 

După desfiinţarea tuturor editurilor, mercenarii ocupantului 
sovietic lăsaseră prin anii cincizeci o unică mare editură: ESPLA 
(Editura de Stat pentru Literatură şi Artă). 

Sintagma „presupusele cărți” consonează cu notația despre 
„episodul de la uşă” care, vezi Doamne, ar fi devenit „subiect 
de citare multiplă”, în opinia lui Pafsanias (oare G. Liiceanu?). 
Dar, despre acest „episod” vom trata ceva mai încolo. Adevărul 
(supărător, pentru unii) este că „presupusele” ei cărți, tipărite de 
„edituri obscure” — motiv, vezi Doamne, de ştergerea prezentării 
autoarei —, pot fi citite la Washington, în Library of Congress, sau 
în Oesterreichische Nationalbibliothek, şi în alte mari biblioteci 

occidentale, unde au ajuns pe cale oficială, prin schimburi inter- 
bibliotecare. Wikipedistul Giku a mai reproşat Isabelei Vasiliu- 
Scraba că nu a avut catedră universitară ca să se poată loga cu 
e-mailul instituţiei în Google Academic, unde el — Giku —, „nu a 
găsit decât menţiuni, oarecum la subiect ce-i drept” (Giku vorbe 
fapte, 22 dec. 2022). Se poate presupune că trecerea numelui 
Isabelei Vasiliu-Scraba era însoțită, în Google Academic, de 
citarea cărților ei apărute la Slobozia şi a eseurilor Isabelei 
Vasiliu-Scraba împrăștiate prin reviste din ţară și din străinătate. 

Pricina pentru care, din 15 octombtie 1990, scriitoarea nu 
şi-a mai pus problema vreunei cariere universitare, curioşii o 
pot afla din înregistrarea de youtube „Timpul amintirii” (https:// 
www.youtube.com/watch?v=7AdiCEoVo00). Wikipedistul 
Kun Kipcsak (oare Grigore Vida, salariatul lui Liiceanu şi 
asistentul Danei Jalobeanu?), după audierea unui capitol din 
Mistica Platonică (Slobozia, 1999), — volum considerat de un 
universitar din Argentina „o mică bijuterie” —, trecuse la discuții 
că — înregistrarea youtube „„Preludii la Platon” (https:/Axwww. 
youtube.com/watch?v=Ymn_iwO00OlE ) —, el (oare Grigore 
Vida?) ar cita-o „în probleme ce ţin de irascibilitatea de după 
menopauză” (Kun Kipesak, 5 febr. 2023, 09:41). Printr-o 
atare mărturisire, ca şi prin toate câte le-a intreprins pentru 
îndepărtarea Isabelei Vasiliu-Scraba din Wikipedia (Fișa audio, 
https:/Awww.youtube.com/watch?v=JOyCY IhLelw), Kun 
Kipcsak s-a auto-deconspirat ca analfabet funcțional, incapabil 
de a urmări hermeneutica propusă în volumul Mistica platonică, 
despre care iată ce consemna Prof. Univ. Dr. Alexandru Husar: 

„...Mânuind un condei care e când penel, când floretă, pe alei 
nebănuite, Isabela Vasiliu-Scraba «rătăceşte» printre gânditori 
români şi străini cu degajare şi dezinvoltură, adesea cu grație. 
În Isabela Vasiliu-Scraba (unind o pasiune de hermeneut cu o 
acribie de filolog avizat), gânditorul său preferat Platon îşi află 
unul din cei mai profunzi şi mai subtili interpreți în cultura 

noastă” (Alexandru Husar). 

Pe 31 ianuarie 2023, Pafsanias (oare G. Liiceanu?), 
consultând blogul universitarului lon Coja a aflat de nota 5 
din comentariul Isabelei Vasiliu-Scraba la nuvela „Dayan” 
de Mircea Eliade: „Cei care au trăit în comunism îşi amintesc 
probabil de apariția la ușa apartamentului Monicăi Lovinescu de 
la Paris a doi securiști trimişi oficial din «Statul concentraționar 
comunist» care au sunat, au întrebat-o dacă este chiar ea şi au 
bătut-o de au băgat-o în spital. O întâmplare oarecum similară 
(din fericire, numai în partea ei de început) mi s-a întâmplat în 
8 decembrie 2020, dimineaţa, pe la ora 11:30. Atunci m-a sunat 
la uşă un individ necunoscut vorbind româneşte cu un pronunţat 
accent unguresc. Mi-a înmânat un pliant şi mi-a zis că Ambasada 
Ungariei oferă pachete. I-am spus că nu-mi trebuie şi am închis 
repede ușa. Nici n-am apucat să mă uit pe pliant că necunoscutul 
a început să vocifereze de după ușă să 1-l restitui. Ceea ce am și 
făcut. La zece minute după aceea, m-am dus la vecinii de palier 
şi la vecinii de sus şi de jos să-i întreb dacă la uşa lor nu a sunat 
un ins de la Ambasada Ungariei ca să-i îmbie cu oferta lui de 
pachete de sărbători. Răspunsul a fost la toți negativ. Patru zile 


de la această ciudată „vizită” la domiciliul meu, în Wikipedia 
pe 12 dec., „Kun (/Kunok) Kipesak” (oare Grigore Vida?) a 
cenzurat „sursele neutre, independente, verificabile, care vorbesc 
despre subiect”, adică despre scriitoarea Isabela Vasiliu - Scraba, 
îndepărtând Reperele bibliografice (-5335 octeți, 12 decembrie 
2020, 13:06,  https://isabelavs2.wordpress.com/isabelavs 
referintestiintifice!/ ). 

Dacă uşa locuinţei a blocat rapid adevăratele intenții ale 
aşa zisului trimis al Ambasadei Ungariei pe 8 dec. 2020, o 
evidentă „agresiune” s-a derulat nestingherită după patru zile 
în spaţiul virtual al wikipediei. Vandalizării din 12 dec. 2020, 
constând în îndepărtarea multelor teze de doctorat şi a vreo 
44 de volume în care apar citate scrieri ale Isabelei Vasiliu- 
Scraba, de către Kun Kipesak, i-a urmat invocarea „problemei 
notabilităţii” de către Accipiter GentilisQ (oare G. Liiceanu?), 
spre a propune pe 16 ian. 2021 ştergerea prezentării în Wikipedia, 
„curățind” simultan şi poza din „caseta de scriitor”. După aflarea 
întâmplării din 8 dec. 2020 din blogul universitarului Coja, 
iată ce concluzii trage Pafsanias (oare tot G. Liiceanu?): „„... 
episodul de la uşă a devenit subiect de citare multiplă. Cred că 
printr-un mecanism asemănător se explică şi celelalte menţiuni 
ale numelui autoarei în lucrările invocate drept argument 
de notabilitate.” Pafsanias (discuţie) 31 ian. 2023 01:37. 
La optzeci de ani, câți probabil are Pafsanias, i-a fost poate greu 
să-şi mai dea seama de anterioritatea în timp a cca 40 de volume 
în care apar citate scrieri ale Isabelei Vasiliu-Scraba, — ca de ex, 
volumul lui Handoca, „Mircea Eliade- Bibliografie, TV, 2007 (p. 
117, p.144, p.155, p. 156, p.203, p.205, p.320 
), lucrarea lui Titus Lateş, „Tabloul receptării 
Scrisorilor despre logica lui Hermes”. După 
treizeci de ani de la publicare, Academia 
Română — Institutul de filosofie, 2016, volumele 
„Constantin Noica — Repere bibliografice, de 
Stan V. Cristea, 2009, ed. II-a completată, 2011 
şi „Studii de istoria filosofiei româneşti-Mircea 
ua Vulcănescu”, vol. 8, 2012, carte scoasă tot de 

3 Institutul de Filosofie din cadrul Academiei. 
i Inainte de „episodul”de la uşa locuinţei 
scriitoarei, numele ei, desigur notoriu, a fost 
trecut în 2007 în „Dicţionarul analitic de opere 
„ai literare româneşti”, vol.I-II, de Prof. Univ. Dr. 
5 on Pop, precum și în „Istoria critică a literaturii 
române” de Nicolae Manolescu din 2008. 
Toate aceste „surse independente de subiect” 
se adaugă articolelor „care tratează în detaliu 
bibilografia acesteia” (Pafsanias, 23 martie 
2023), surse independente şi verificabile din 
care cităm patru. Ne-am oprit la acest număr, 
a întrucât, pe 20 martie 2023, wikipedistul 
4 Sîmbotin, ca să nu fie ștearsă fişa scriitorului 
îă Florin Mihăescu, 1923-2014, solicitase două 
! surse independente de subiect. 

Cu referire la Mistica Platonică a 
* participării la divina lume a Ideilor (Slobozia, 
1999), prima este Dialogul „Parmenide”. O 
nouă hermeneutică, de D. Dumitraşcu, în rev. 
„Steaua”, Cluj, nr.5-6 din 2000. A doua sursă 
este articolul „Înapoi la Platon” de prof. Univ. 
Dr. Petru Ursache, din rev. „Conta” nr.9/2012. 
A treia este articolul „În acroamatică, la 
Platon”, de Aurel Brumaru, din rev. „Viaţa 
“ Românească”, nr. 4-5/ 1998, scris după apariția 
“ volumului Filosofie acroamatică la Platon 
(Slobozia, 1997). A patra sursă independentă, 
Ion Murgeanu, „Mirabila înțelepciune” din 
„Viaţa Românească”, Nr. 1-2/ 2001, se referă la 
toate cele zece cărți publicate până în 2000, dar 
în special la Mistica platonică (Slobozia, 1999), la Metafizica 
lui Nae lonescu (Slobozia, 2000) şi la volumul În labirintul 
răsfrângerilor. Nae Ionescu prin discipolii săi: Ţuţea, Cioran, 
Noica, Mircea Eliade, Mircea Vulcănescu şi Vasile Băncilă 
(Slobozia, 2000). Posterioritatea în timp a „evenimentului din 8 
dec. 2020” împiedică funcționarea „mecanismului” notorietății 
prin citare multiplă a „episodul de la uşă”, din care Pafsanias 
(oare octogenarul G. Liiceanu?) a uitat să treacă măcar un singur 
exemplu. Într-o duzină de teze de doctorat despre Mircea Eliade, 
Cioran, Nae Ionescu și Mircea Vulcănescu susținute în 2016, 
2014, 2013, 2011, 2010, 2009 etc., așadar mult înainte de apariția 
aşa-zisului trimis al Ambasadei Ungariei la ușa apartamentului 
ei, fuseseră deja citate în lumea academică românească şi străină 
cărțile apărute la Slobozia şi eseurile Isabelei Vasiliu-Scraba 
publicate în reviste de cultură pe suport de hârtie sau on-line. 
Cu vreo trei săptămâni înainte ca Pafsanias să şteargă fără 
vreun motiv cât de cât întemeiat prezentarea Isabelei Vasiliu- 
Scraba în confiscata Wikipedie, unul dintre foştii voluntari, 
care contribuiseră la editarea enciclopediei, a scris următoarele 
constatări ale sale pe pagina de discuţii a lui Pafsanias: „Un 
anumit grup a cam acaparat Wikipedia, transformând-o în 
feudă proprie cu drepturi discreţionare în ea şi asupra ei” (Sorin 
Alexandru Păsculescu, 4 martie 2023). 


Isabela VASILIU-SCRABA 

